ए क्यू एम बदरुद्दोज़ा चौधरी

अबुल क़ासिम मुहम्मद बदरुद्दुजा चौधुरी बांग्लादेश के राष्ट्रपति थे। इनका कार्यकाल १४ नवम्बर २००१ से २१ जून २००२ तक रहा।

 प्रारंभिक जीवन 
बद्रुद्दोज़ा चौधरी का जन्म 11 अक्टूबर 1930 को उनके ननिहाल, कुमिल्ला में हुआ था। उनके दादा का घर मजीदपुर देहाटा, श्रीनगर, विक्रमपुर (अब मुंशीगंज ज़िला) में है। उनके पिता, क़ाफिलुद्दीन चौधरी, यूनाइटेड फ्रंट के महासचिव थे और पूर्वी पाकिस्तान (अब बांग्लादेश) की यूनाइटेड फ्रंट प्रांतीय सरकार में मंत्री भी रहे। वे अवामी लीग के नेता थे। उनकी माता का नाम सु्फिया खातून था। बद्रुद्दोज़ा ने 1947 में सेंट ग्रेगरी स्कूल से एसएससी पास किया और 1949 में ढाका कॉलेज से एचएससी। उन्होंने 1954–1955 में ढाका मेडिकल कॉलेज से एमबीबीएस की डिग्री हासिल की।

 चिकित्सा करियर 
चौधरी ने अपने करियर की शुरुआत डॉक्टर के पेशे से की। वर्ष 1964 में वे राजशाही मेडिकल कॉलेज में मेडिसिन के एसोसिएट प्रोफेसर रहे और 1964 से 1970 तक सर सलीमुल्लाह मेडिकल कॉलेज में भी कार्य किया। 1970 में वे सिलहट मेडिकल कॉलेज में मेडिसिन के प्रोफेसर बने।

वे नेशनल एंटी-ट्यूबरक्यूलोसिस एसोसिएशन ऑफ बांग्लादेश (NATAB) के अध्यक्ष रहे और इंटरनेशनल यूनियन अगेंस्ट ट्यूबरक्यूलोसिस एंड लंग डिजीज़ (IUATLD) के एशिया-पैसिफिक ज़ोन के अध्यक्ष के रूप में भी सेवा दी।

 राजनीतिक करियर 
ज़ियाउर रहमान, जो बीएनपी पार्टी के संस्थापक अध्यक्ष थे, से प्रेरित होकर बद्रुद्दोज़ा चौधरी राजनीति में आए और पार्टी के शुरुआती वर्षों में महासचिव बने। उन्होंने 1979 में मुंशीगंज से बीएनपी उम्मीदवार के रूप में संसद का चुनाव जीता और 1979 से 1982 तक कैबिनेट मंत्री रहे।

जब 1991 में बीएनपी ने दोबारा आम चुनाव जीता, तो उन्होंने 20 मार्च 1991 से 19 सितंबर 1991 तक शिक्षा और सांस्कृतिक मामलों के मंत्री के रूप में काम किया। इसके बाद उन्हें बांग्लादेश संसद के उपनेता (Deputy Leader of the House) के पद पर नियुक्त किया गया।

 सन्दर्भ 
श्रेणी:बांग्लादेश के राष्ट्रपति